Mindfulness Foreningen Danmark

Interpersonel Mindfulness – En vej til opvågnen. Med Eve Bengta Lorenzen
2024-10-09 18:30 - 2024-12-17 21:30 (Europe/Copenhagen) | Astrologi huset, Teglværksgade 37, 4.th, København, 2100, Danmark
Et forløb over 6 aftener: 9.10, 22.10, 29.10, 5.11, 10.12, 17.12 kl. 18.30 – 21.30
Pris:
5.850 kr / 4.850 kr for medlemmer
Tilmelding her
Opvågnen til vores sande natur er både en indre og ydre proces.
Indre forstået som den praksis, som for eksempel mindfulness tilbyder, til at ankomme til essensen og slippe overbevisninger om os selv.
Ydre forstået som den opvågnen, der kan ske på det relationelle plan, når vi kommunikerer og relaterer fra essensen i stedet for fra overbevisninger og fantasier.
At relatere rent og sandt kan være yderst udfordrende fordi der rent biologisk er meget på spil. Vi vil gerne ses, mødes, anerkendes.
Dette aktiverer sindet og bestræbelserne på gøre tilpas, overtale, manipulere osv.
Gennem Interpersonel mindfulness praksis stabiliseres sindet og den meditative kvalitet får lov at tage over således at essens kommunikerer med essens, så at sige.
Vi oplever den forbundethed, der er hinsides det separative sind og får adgang til det, der er større.
I opvågningsprocessen balancerer vi ofte mellem sandhed, det at komme ret, og vanemæssighed. Vanemæssighed eller reaktivitet får som regel fat, når vi er udfordrede eller trængte. På trods af en dybere viden ser vi derfor os selv reagere på gamle og uhensigtsmæssige måder.
Insight Dialogue er en praksis til at bryde gennem dette. Denne praksis, som er udviklet af Gregory Kramer, USA, fordyber meditative og relationelle kvaliteter baseret på den buddhistiske lære.
“Interpersonel Mindfulness- En vej til Opvågnen”, deler den samme grundpraksis, men kontemplations temaerne tager mere direkte udgangspunkt i opvågningsprocesser- og portaler.
Måske er du i en proces hvor sandheden lyser og du mærker nødvendigheden af at tage et dybere skridt.
Måske mærker du gennem din opvågnen et kald til at støtte andre. Privat såvel som professionelt.
Måske er du MBSR underviser og ønsker at udvikle dine kompetencer i forhold til Inqury og Embodiment.
Måske ønsker du at udveksle og møde andre. der ligesom dig, ønsker at leve helhjertet.
Uanset hvad. Velkommen til denne radikale praksis, som forudsætter forudgående mindfulness, MBSR træning eller tilsvarende.
Medunderviser: MBSR, MBCT instruktør og psykolog Robert J Jørgensen.
Både Robert og Eve er trænede og uddannede i Insight Dialogue hos Gregory Kramer og har afholdt kurser og retreats i Insight Dialogue siden 2008.
Udbytte:
-Indføring i grundprincipperne i Insight DialogueRedskaber til at støtte dig selv så vel som dine private som dine professionelle relationer til at kommunikere fra et åbent, tillidsfuldt og sandt sted
-Udforskning af portaler til opvågnen
-Hvilen ind i den vågne kvalitet
-Kontakt til din dybeste sandhed og kurs i livet
-Helhjertethed
-Hvilen ind i det der er højere end dig
-Etablering af sandt fundament hvorfra du kan støtte andre i opvågnings proces.
-Overgivelsen og Indsigt i “skjulte” modstande mod dyb overgivelse.
-Heling af traumer
Eve Bengta Lorenzen
Et livs erfaring med meditation og fortabelse, med kærlighed, med ydmygelse, med ensomhed og forbundethed, med sorg og med glæde, har kaldt mig til at være til rådighed for dig, der ønsker frisættelse og følgeskab i det eventyr, der er forbundet med at ankomme til din sande natur. Læs mere om min faglige baggrund her: https://www.mindfullife.dk/teamet-bag/eve-bengta-lorenzen
‍
